Tablouri unidimensionale (Vectori)

Un tablou unidimensional este o structură de date care memorează mai multe valori de același tip accesibile printr-un indice.
Elementele sunt stocate în memorie consecutiv, iar indicii pot încep de la 0 sau de la 1.
Caracteristici:
· toate elementele au același tip de date (int, float, char etc.)
· dimensiunea maximă este stabilită la declarare
· acces rapid la orice element folosind indicele

Sintaxă: tip_de_date nume_tabou[dimensiune];
Exemple:
	int a[5];        // tablou de numere întregi: a[0], a[1], a[2], a[3], a[4]
float v[10];    // tablou pentru numere reale
char c[20];     // tablou pentru caractere

Aplicație: Se citește un tablou format din 10 elemente întregi. Să se afișeze elementele tabloului pe ecran.

#include <iostream>
using namespace std;
int main( )
 {
[bookmark: _GoBack]    int V[11];  // declararea tabloului

    // Citirea elementelor tabloului
    for (int i = 1; i <= 10; i++)
         {
           cout << "V[" << i << "] = ";
           cin >> V[i];
         }

    // Afișarea elementelor tabloului
    cout << "Elementele tabloului sunt: ";
    for (int i = 1; i <= 10; i++) 
        cout << V[i] << " ";
    return 0;
}

Temă:
1) Scrieți un program C++ care citește un număr natural n și cele n note ale unui elev la o disciplină, determină și afișează media elevului. De asemenea se va afișa dacă elevul promovează sau este corigent.

2) Scrieți un program C++ care citește un număr natural n și un tablou cu n numere întregi. Programul va determina și afișa valoarea maximă și valoarea minimă din tablou.
3) Scrieți un program C++ care citește un număr natural n și cele n elemente ale unui tablou unidimensional. Programul va calcula și afișa suma elementelor pare din tablou.

4) Scrieți un program C++ care citește un număr natural n și un tablou cu n numere întregi. Programul va afișa numărul de elemente pozitive, numărul de elemente negative și numărul celor nule.

5) Scrieți un program C++ care citește un număr natural n și un tablou cu n numere întregi. Programul va verifica dacă tabloul este ordonat crescător și va afișa un mesaj.


